Η Μάγδα Φύσσα έκανε μία δήλωση που επαναφέρει τη συζήτηση σε αυτό που η ίδια κρίνει ότι θα ήταν πιο χρήσιμο να κάνουν οι δημοσιογράφοι, δηλαδή να καλύπτουν τη δίκη στις στιγμές που η αλήθεια παραποιείται, όπως με την εισαγγελική πρόταση, η οποία ουσιαστικά αθώωνε τους πάντες εκτός από τους φυσικούς αυτουργούς των επιθέσεων και παρουσίαζε ως μεμονωμένα περιστατικά τις πράξεις των κακουργηματικών επιθέσεων.

Εξήγησε ότι το αν ρωτήθηκε για την πρόταση Βαρουφάκη είναι δευτερεύον, καθώς επανέλαβε ότι η πρόταση είναι τιμητική, αλλά αντί να μην την αφήνουν σε ησυχία εδώ και μέρες για ένα τέτοιο θέμα, πιο χρήσιμο θα ήταν να είχαν οι δημοσιογράφοι την ίδια ευαισθησία στις 18 Δεκεμβρίου, όταν όλοι παρακολούθησαν την πρόταση της Εισαγγελέως ή όταν παρουσιάζονταν συντριπτικά στοιχεία για την εγκληματική δράση της οργάνωσης, για την οποία «έχουν αποκαλυφθεί τα πάντα», αλλά δεν απασχόλησαν καθόλου την τηλεοπτική δημοσιογραφία. «Θα ήθελα τότε να με έψαχναν απελπισμένα, όπως με έψαχναν χθες, όπου μάλιστα το μόνο που με ρωτούσαν ήταν αν ρωτήθηκα ή δεν ρωτήθηκα», δήλωσε.

Ακολουθεί ολόκληρη η δήλωσή της, όπως δημοσιεύτηκε στην «Εφημερίδα των Συντακτών»: